15. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 363 της 21 Απρ./17 Μαΐου 1965 (ΦΕΚ Α΄  86) Περί αντικαταστάσεως του από 8ης Μαΐου 1957 Β.Δ/τος περί τροποποιήσεως του απαγορεύσεως της εισαγωγής και της μεταφοράς σπόρου βάμβακος και ανεκκοκίστου βάμβακος”. Έχοντες υπ’ όψει:1)Τας διατάξεις του Νόμ. 2147/1952 “περί προλήψεως και καταστολής των ασθενειών και εχθρών των φυτών και περί οργανώσεως της Φυτοπαθολογικής Υπηρεσίας” και ειδικοτέρον το άρθρ. 4, 2)το από 5.9.1956 Β.Δ/μα “περί εξουσιοδοτήσεως του Υπουργού Γεωργίας προς έκδοσιν αποφάσεων συμφώνως τω άρθρ. 4 του Νόμ. 2147/1952” δημοσιευθέν εις το 205 ΦΕΚ (17.9.1956 τεύχος Α΄), 3)τας υπ’ αριθ. 114/5.10. 1963, 115/21.11.1963 και 128/4.12.1964 γνωμοδοτήσεις του Φυτοπαθολογικού Συμβουλίου του Υπουργείου Γεωργίας, 4)την υπ’ αριθ. 170/1965 γνωμοδότησιν του Συμβουλίου Επικρατείας, προτάσει του επί της Γεωργίας Υφυπουργού απεφασίσαμεν και διατάσσομεν: Άρθρ.1.-(Αντικαθίσταται το άρθρ. 1 Π.Δ. της 10/27 Μαρτ. 1928, ως τούτο αντικατεστάθη δια του άρθρου μόνου Β.Δ. της 8 Μαΐου 1957, άνωτ. σελ. 849). (Αντί για τη σελ. 853(ε)  Σελ. 853(ζ) Τεύχος 1455 Σελ. 89 Προστασία Βαμβακοπαραγωγής 16.Ν.α.12-15 Άρθρ.2.-Υποχρεούνται άπαντες οι εν Μακεδονία και Θράκη ιδιοκτήται εκκοκιστηρίων και σπορελαιουργείων, έμποροι, βιοτέχναι, καλλιεργηταί και καθ’ οιονδήποτε τρόπον κάτοχοι βάμβακος όπως δηλώνουν την 16ην Απριλίου εκάστου έτους, εις την Διεύθυνσιν Γεωργίας της περιφερείας των, τα υπάρχοντα εις χείρας των αποθέματα σπόρου βάμβακος και ανεκκοκίστου βάμβακος. Άρθρ.3.-Άπαντα τ' ανωτέρω αποθέματα θ’ απεντομώνωνται σταδιακώς μερίμνη και επιβλέψει της Υπηρεσίας Φυτοϋγειονομικού και Ποιοτικού Ελέγχου Θεσσαλονίκης. Επίσης, θα απεντομώνωνται σταδιακώς τα αποθέματα και οι σάκκοι διακινήσεως του σπόρου βάμβακος και ανεκκοκίστου βάμβακος. Άρθρ.4.-Η απεντόμωσις θα γίνεται δια καταλλήλων φαρμάκων επί τόπου ή εις τοποθεσίας και αποθήκας οριζομένας υπό της ανωτέρω Υπηρεσίας. Άρθρ.5.-Ο εισαγόμενος εκ του εξωτερικού, προς βιομηχανοποίησιν και ζωοτροφήν βαμβακόσπορος, ανεξαρτήτως της χώρας προελεύσεως, απεντομούται υποχρεωτικώς, εφ’ όσον δεν έχει υποστεί απεντόμωσιν εις την χώραν αποστολής, στερείται δε πιστοποιητικού Φυτοϋγείας, εις τον λιμένα εισαγωγής του μερίμνη της οικείας Υπηρεσίας του Υπουργείου Γεωργίας.

[Source: greek_legal_code_raptarchis | Tokens: 1992]